मतदाता सूची में युवाओं के पंजीकरण के लिए विशेष शिविर शुरू
प्रतापगढ़ | राज्यनिर्वाचन विभाग के निर्देशानुसार जिलेभर में पंचायत मुख्यालयों पर विशेष युवा पंजीकरण शिविर शुक्रवार को शुरू हुए। पहले दिन जिले की 27 विभिन्न पंचायतों में शिविर लगा कर मतदाता सूची में आने से वंचित रहे 18 साल से अधिक आयु के लोगों का पंजीयन किया गया। एडीएम अनुराग भार्गव ने बताया कि जिला निर्वाचन अधिकारी, कलेक्टर के मार्गदर्शन में सोमवार को प्रतापगढ़ विधानसभा क्षेत्र की बडीलांक, बसेरा, बरोठा, बोरी, डाबड़ा, गादोला, कानगढ़, अचनारा, हिंगलाट, वीरावली, जाजली, फतेहगढ़, मोटीखेड़ी, सुहागपुरा, वीरपुर पंचायतों में शिविर होंगे। इसी दिन धरियावद विधानसभा क्षेत्र की बिलडिया, चरी, चारणिया, चित्तौड़िया, दांतलिया, देवला, गोशिया, टिकिया, लकुडालेवा, भरेव, कालीभीत, कल्याणकला, मालपुर, घटेड़, जेठाना, जोधपुर खुर्द ग्राम पंचायतों में शिविर होंगे। इसके बाद 7 मार्च को प्रतापगढ़ विधानसभा क्षेत्रा की घोटारसी, गंधेर, झांसड़ी, केरवास, खेरोट, कल्याणपुरा, बेडमा, मोहेड़ा, दलोट, उठेल, नौगांवा, पंडावा में तथा धरियावद विधानसभा क्षेत्र की धरियावद, गाडलियावास, गोपालपुरा, गोटड़ा, जवाहरनगर, नया बोरिया, पारेल, पारसोला, पीपलिया, सिंहाड़, बलीचा, लसाड़िया, देवलिया, जलारा, ओवरा, हमलोदा, बबराना देवगांव पंचायतों में शिविर होंगे। सभी शिविर पंचायत स्थित राजकीय उच्च माध्यमिक विद्यालयों में होंगे।
जिला निर्वाचन अधिकारी ने सभी निर्वाचक रजिस्ट्रीकरण पदाधिकारियों, सहायक निर्वाचक रजिस्ट्रीकरण पदाधिकारियों अौर बूथ लेवल अधिकारियों को शिविरों में समुचित व्यवस्थाएं कर अधिक से अधिक युवाओं के नाम जोड़ने के निर्देश दिए हैं। अभियान के पहले दिन शुक्रवार को प्रतापगढ़ विधानसभा क्षेत्र की अचलपुर, अमलावद, असावता, अवलेश्वर, बसाड़, सेवना, भचुंडला, मोबाई, चुपना, अरनोद, बोरी-अ, कचोटिया, मोटा धामनिया तथा धरियावद क्षेत्र की आड़, अणत, भांडला, भरकुंडी, भोजपुर, धावड़ी, अरनिया, कुण, टेकड, बनेडा, बुडेल, कटकला, धोलागिर खेड़ा, खोलड़ी पंचायतों में शिविर कर मतदाता सूची में पंजीकरण की कार्रवाई की गई।
hin_Deva hin_Deva hin_Deva